YouSee leverer en rigtigt god billedkvalitet på deres kanaler. De omkringliggende produkter fungerer dog ikke, og deres kundeservice er mildt sagt dårlig. 
Derfor vil jeg anbefale at man nøjes med de (ganske udemærkede) YouSee-signaler som ens antenneforening evt. køber ind, og undgår at købe tilvalgsprodukter direkte hos YouSee.

-----

Tilbage da jeg for ca. 3 år siden købte mit fladskærmstv, investerede jeg i en HD-boks fra YouSee for at kunne få ordentligt billede også. I den forbindelse fik jeg rabat på boksen, hvis jeg bandt mig til HD-pakken+kortafgift i 6 måneder.

Da jeg senere afmeldte HD-pakken gik noget galt, og jeg endte med stadig at betale kortafgift, til trods for at jeg egentlig ikke havde noget YouSee-produkt længere. Det gav mig så til gengæld adgang til StartForfra og Arkiv som i mellemtiden var blevet lanceret, så jeg valgte at leve med det fremfor at skulle rode med kundeservice igen.

I sommers stoppede de to funktioner så med at fungere, så jeg besluttede mig for at jeg ikke længere ville betale kortafgift. Heldigvis kunne jeg dog læse i en pressemeddelelse at de skulle til at afskaffe kortafgiften, hvilket vel burde betyde at jeg ikke længere havde noget betalingsprodukt ved YouSee. 

Nu har jeg dog fået en faktura på et nyt produkt, som YouSee har lanceret og helt af egen drift har besluttet sig for at jeg skal have. 
Eftersom jeg ikke har bestilt det pågældende produkt ringer jeg selvsagt ind til kundeservice, og bliver i første omgang oplyst om deres åbningstider. Dagen efter ringer jeg så indenfor de oplyste åbningstider og får lov til at blive talt ned til af en ung kvinde som mener, at jeg kunne sige mig selv, at jeg selv skulle tage initiativ til at returnere deres gratis plaststykke, såfremt jeg ikke ønsker at betale for et produkt som jeg hverken har bestilt eller fået. Desuden kunne hun oplyse at der ikke fandtes mennesker med autoritet til at tage sig af regningshenvendelser indenfor hele deres åbningstid. Så nu skal jeg altså ringe igen imorgen inden kl. 16. Det er bare ikke godt nok.

Ud over mine problemer med regninger og on-demand, har YouSee desuden valgt en noget besynderlig tilgang til deres fjernbetjening. Det betyder at boksen ikke virker med almindelige universialfjernbetjeninger, og samtidig også at boksen og fjernbetjeningen går galt af hinanden, således at der halvdelen af gangene ender med at ske noget helt andet end man har tastet.

---
Update:
Nu har jeg så været i kontakt med YouSee igen. Denne gang uden behov for at tale med nogens overordnede, og der blev oven i købet talt pænt til mig. Jeg fik lovning på at få 128 kr retur, ud af de 150, de har taget for meget i første omgang. Medarbejderen kunne forøvrigt oplyse om at de havde taget mine penge som følge af mit mislykkede forsøg på at benytte arkiv, og ikke som følge af at jeg har deres lille stykke plastik. Jeg ville personligt have fundet det passende  med en prisangivelse i boksens brugerflade, hvis det er tilfældet.
Karakteren er hermed opgraderet til 2 stjerner.

Update2:
Nu har jeg så modtaget en kreditnota på 90 kr. Altså hverken de 128, jeg har fået lovning på, eller de 150 som de har hævet for meget. Jeg gider virkelig ikke at bruge min jul på deres elendige kundeservice, så jeg lader det blive ved det. Karakteren er tilgængæld sænket til en enkelt stjerne igen.